hu hu hu hu hu hu hu hu hu hu hu hu hu hu hu hu hu hu jv hu hu hu hu hu hu hu jv hu hu hu es hu hu hu hu hu hu hu hu hu hu hu hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu
Bibó István (művészettörténész) – Wikipédia
Ez a szócikk a művészettörténészről szól. Hasonló címmel lásd még: Bibó István (egyértelműsítő lap).
Bibó István (Budapest, 1941. december 25.) művészettörténész, gimnáziumi igazgató.
Bibó István a PM gyűlésén, 2016. október 2.
1941. december 25. (80 éves)
A Wikimédia Commons tartalmaz Bibó István témájú médiaállományokat.
Nagyapja Bibó István etnológus, édesapja Bibó István politikus, édesanyja Ravasz Boriska, Ravasz László református püspök lánya. 1959-ben érettségizett a II. Rákóczi Ferenc Gimnáziumban. Az Eötvös Loránd Tudományegyetemen diplomázott magyar-művészettörténelem szakon, majd 1970-ben építészettörténeti témával egyetemi doktori címet szerzett. 1965-től az I. kerületi Ingatlankezelő Vállalat Műemléki Osztályán dolgozott. 1980-tól 1990-ig a Magyar Tudományos Akadémia Művészettörténeti Kutatóintézetének tudományos munkatársa. Feleségével jelentős szerepet játszottak a Baár–Madas Református Gimnázium 1989-es újjászervezésében, amelynek 1990-től igazgatója lett. 1995-ben leváltották a gimnázium éléről, ennek hatására a tanári kar jelentős része is távozott. 1996-ban feleségével és tanár munkatársai egy részével együtt megalapították a Protestáns Gimnázium Egyesületet, majd 1997-ben a Sylvester János Protestáns Gimnáziumot, amelynek igazgatója volt 2008-as nyugdíjba vonulásáig. 2001-ben Várhegyi György Díjat, 2008-ban Pannon Példakép Díjat kapott.
A rákoskeresztúri egykori Podmaniczky-Vigyázó kastély története; MTA Könyvtára, Bp., 1979 (A Magyar Tudományos Akadémia Könyvtárának közleményei)
Budapest, Kálvin téri református templom; TKM Egyesület, Bp., 1999 (Tájak, korok, múzeumok kiskönyvtára)
A Gönczy Pál Református Iskola-Alap, 1986/88–1998. A budapesti református gimnáziumok újraindításáért; szerk. Bibó István, Járosi Márton; Gönczy Pál Református Iskola-Alap Kuratóriuma, Bp., 1999
A Magyar Tudományos Akadémia Művészettörténeti Kutató Intézetének Levéltári Regesztagyűjteménye. Repertórium; szerk. Bibó István, Kerny Terézia, Serfőző Szabolcs; MTA Művészettörténeti Kutatóintézet, Bp., 2001
Pollack Mihály; Holnap, Bp., 2008 (Az építészet mesterei)
1956/Bibó István; szerk., utószó ifj. Bibó István; Argumentum–Bibó István Szellemi Műhely, Bp., 2011 (Bibó István munkái)
Hit és értelem. Iskola- és egyházközeli írások; közrem. Hegedős Mária; Argumentum, Bp., 2018
Bibó István munkái az MTA Könyvtár és Információs Központ repozitóriumában
"És az oszlopok tetején liliomok formáltattak vala". Tanulmányok Bibó István 70. születésnapjára / "Now the capitals that were on the tops of the pillars in the vestibule were of lily-work". Essays in honour of István Bibó; szerk. Tóth Áron; CentrArt Egyesület, Bp., 2011
Rab László: A "kis" Bibó Népszabadság, 2008. december 2.
A lap eredeti címe: „https://hu.wikipedia.org/w/index.php?title=Bibó_István_(művészettörténész)&oldid=22598066”
Utoljára szerkesztve 2020. május 5., 19:43-kor
A lap utolsó módosítása: 2020. május 5., 19:43
A lap szövege CC BY-SA 3.0 alatt érhető el, ha nincs külön jelölve.